**ՊԱՀԱՆՋՆԵՐ**

**ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ՇՐՋԱՆԱԿՆԵՐՈՒՄ ՆՈՒՅՆԱԿԱՆԱՑՄԱՆ ՄԻՋՈՑՆԵՐՈՎ ԱՊՐԱՆՔՆԵՐԻ ԴՐՈՇՄԱՎՈՐՄԱՆ ԱԶԳԱՅԻՆ ՕՊԵՐԱՏՈՐԻՆ ՆԵՐԿԱՅԱՑՎՈՂ**

1. Եվրասիական տնտեսական միության շրջանակներում նույնականացման միջոցներով ապրանքների դրոշմավորման ազգային օպերատորը (այսուհետ՝ Օպերատոր) պետք է ապահովի ՀՀ կառավարության 2020 թվականի սեպտեմբերի 24-ի N 1565-Ն որոշման Հավելված 1-ով սահմանված պահանջների և Եվրասիական տնտեսական հանձնաժողովի խորհրդի 2019 թվականի օգոստոսի 8-ի N 72 որոշմամբ նախատեսված պահանջների իրականացումը։

2․ Օպերատորը պետք է վերջին 5 տարում ունենա էլեկտրոնային կառավարման համակարգերի մշակման, ներդրման և սպասարկման փորձ՝ իրականացված առնվազն 50 մլն․ դրամի պայմանագրերի շրջանակում։ Կոնսորցիումի դեպքում անդամներից առնվազն մեկը պետք է բավարարի սույն կետով սահմանված պահանջի իրականացմանը։

3․ Օպերատորը պետք է ունենա համապատասխան որակավորման աշխատուժ սահմանված աշխատանքների իրականացումն ապահովելու նպատակով, այդ թվում՝

* առնվազն մեկ նախագծի ղեկավար, որն ունի էլեկտրոնային համակարգերի ներդրման առնվազն երեք տարվա փորձ,
* էլեկտրոնային կառավարման համակարգերի մշակման ոլորտում առնվազն երեք տարվա փորձ ունեցող երկու ծրագրավորող (developer),
* առնվազն մեկ մասնագետ տեղեկատվության անվտանգության ապահովման ոլորտում,
* առնվազն մեկ մասնագետ տվյալների բազաների կառավարման ոլորտում:

4. Օպերատորը պետք է ունենա առնվազն մեկ գրասենյակ տեղակայված ք. Երևանում, որտեղ կիրականացվի դրոշմավորման ենթակա ապրանքների շուկայի մասնակիցների սպասարկում, այդ թվում` անհրաժեշտության դեպքում նույնականացման միջոցների տպագրություն:

5. Օպերատորը պետք է ապահովի զանգերի կենտրոնի ծառայություն ամեն օր՝ ժամը 9։00-21։00-ն հեռահար սպասարկում իրականացնելու նպատակով: (Մրցութային հայտի փաստաթղթերին կից մասնակիցը ներկայացնում է հավաստում այն մասին, որ մրցույթի արդյունքում ընտրվելու պարագայում մեկամսյա ժամկետում պարտավորվում է ապահովել զանգերի կենտրոնի աշխատանքը)։

6. Օպերատորը պետք է իրականացնի Համակարգի պիլոտային ներդրում: (Մրցութային հայտի փաստաթղթերին կից մասնակիցը ներկայացնում է հավաստում այն մասին, որ մրցույթի արդյունքում ընտրվելու պարագայում պարտավորվում է իրականացնել սույն կետի պահանջները)։

7. Օպերատորը պետք է իրականացնի ուսուցման կազմակերպում լիազոր մարմնի աշխատակիցների համար, տրամադրի համակարգի թեստային տարբերակին հասանելիություն, և համակարգից օգտվելու ուղեցույցներ։ (Մրցութային հայտի փաստաթղթերին կից մասնակիցը ներկայացնում է հավաստում այն մասին, որ մրցույթի արդյունքում ընտրվելու պարագայում պարտավորվում է իրականացնել սույն կետի պահանջները)։

8. Նախագծի իրականացման շրջանակներում Օպերատորը պետք է ապահովի անհրաժեշտ հաշվետվողականություն իրականացվող աշխատանքների մանրամասների, ժամկետների, հնարավոր խնդիրների և դրանց լուծման առաջարկների վերաբերյալ: (Մրցութային հայտի փաստաթղթերին կից մասնակիցը ներկայացնում է հավաստում այն մասին, որ մրցույթի արդյունքում ընտրվելու պարագայում պարտավորվում է իրականացնել սույն կետի պահանջները)։

9. Օպերատորը լիազոր մարմնին պետք է տրամադրի դրոշմավորման վերաբերյալ ամբողջ տեղեկատվությունը անվճար։ (Մրցութային հայտի փաստաթղթերին կից մասնակիցը ներկայացնում է հավաստում այն մասին, որ մրցույթի արդյունքում ընտրվելու պարագայում պարտավորվում է իրականացնել սույն կետի պահանջները)։

10. Եթե օպերատորը որոշում է դադարել օպերատոր լինելուց, ապա այդ մասին պարտավոր է տեղեկացնել լիազոր մարմնին առնվազն 6 ամիս առաջ։